Vaxa íslensk nýsköpunarfyrirtæki nógu hratt? Leitnigreining á vaxtarferli valinna nýsköpunarfyrirtækja
type: CreativeWork
description: Áhrif nýsköpunar og frumkvöðlastarfsemi á hagvöxt hafa lengi verið vinsælt umfjöllunar- og rannsóknarefni. Á undanförnum árum hefur aukin athygli einnig verið veitt fyrirtækjum sem vaxa sérstaklega hratt yfir ákveðið tímabil, svokölluðum sprettfyrirtækjum, og áhrifum þeirra á hagvöxt og atvinnu. Markmið þessarar rannsóknar er að greina þróun í vexti íslenskra nýsköpunarfyrirtækja, sem nú eru starfandi, og athuga hvernig þau hafa fallið að skilgreiningu sprettfyrirtækja á síðustu árum. Til þess eru rekstrartekjur ellefu íslenskra nýsköpunarfyrirtækja, yfir tímabilið 1995-2019, greindar með aðferð leitnigreiningar. Meðal annarra fyrirtækja eru Marel og Össur rannsökuð, en sökum árangurs og stærðar þeirra eru þau notuð sem eins konar viðmiðunarfyrirtæki í rannsókninni. Umræða skapast gjarnan um það hvort vöxtur Marels og Össurar hafi verið einstakur og óvenjulega mikill fyrir íslensk fyrirtæki eða hvort íslensk nýsköpunarfyrirtæki séu að vaxa nógu hratt til þess að geta fetað í fótspor þeirra. Niðurstöður sýna að sjö af þeim ellefu fyrirtækjum, sem tekin eru til skoðunar, gátu talist til sprettfyrirtækja á rannsóknartímabilinu. Marel og Össur hafa verið í sérflokki þegar kemur að vexti íslenskra nýsköpunarfyrirtækja og hafa tekið bæði fleiri og stærri spretti heldur en önnur fyrirtæki í úrtakinu. Ef eitthvert nýsköpunarfyrirtækjanna, sem hér er fjallað um, mun vaxa jafn hratt og mikið og Marel eða Össur hafa gert, þá er sá vöxtur ekki langt á veg kominn. Þó má benda á marga sterka spretti hjá íslenskum nýsköpunarfyrirtækjum á síðustu árum, sem erfitt er að útiloka að séu upphaf vaxtartímabils eins og það sem Marel og Össur áttu, að minnsta kosti út frá þeim gögnum sem hér eru notuð.
abstract: Áhrif nýsköpunar og frumkvöðlastarfsemi á hagvöxt hafa lengi verið vinsælt umfjöllunar- og rannsóknarefni. Á undanförnum árum hefur aukin athygli einnig verið veitt fyrirtækjum sem vaxa sérstaklega hratt yfir ákveðið tímabil, svokölluðum sprettfyrirtækjum, og áhrifum þeirra á hagvöxt og atvinnu. Markmið þessarar rannsóknar er að greina þróun í vexti íslenskra nýsköpunarfyrirtækja, sem nú eru starfandi, og athuga hvernig þau hafa fallið að skilgreiningu sprettfyrirtækja á síðustu árum. Til þess eru rekstrartekjur ellefu íslenskra nýsköpunarfyrirtækja, yfir tímabilið 1995-2019, greindar með aðferð leitnigreiningar. Meðal annarra fyrirtækja eru Marel og Össur rannsökuð, en sökum árangurs og stærðar þeirra eru þau notuð sem eins konar viðmiðunarfyrirtæki í rannsókninni. Umræða skapast gjarnan um það hvort vöxtur Marels og Össurar hafi verið einstakur og óvenjulega mikill fyrir íslensk fyrirtæki eða hvort íslensk nýsköpunarfyrirtæki séu að vaxa nógu hratt til þess að geta fetað í fótspor þeirra. Niðurstöður sýna að sjö af þeim ellefu fyrirtækjum, sem tekin eru til skoðunar, gátu talist til sprettfyrirtækja á rannsóknartímabilinu. Marel og Össur hafa verið í sérflokki þegar kemur að vexti íslenskra nýsköpunarfyrirtækja og hafa tekið bæði fleiri og stærri spretti heldur en önnur fyrirtæki í úrtakinu. Ef eitthvert nýsköpunarfyrirtækjanna, sem hér er fjallað um, mun vaxa jafn hratt og mikið og Marel eða Össur hafa gert, þá er sá vöxtur ekki langt á veg kominn. Þó má benda á marga sterka spretti hjá íslenskum nýsköpunarfyrirtækjum á síðustu árum, sem erfitt er að útiloka að séu upphaf vaxtartímabils eins og það sem Marel og Össur áttu, að minnsta kosti út frá þeim gögnum sem hér eru notuð.
author: Hafsteinn Björn Gunnarsson 1996-
language: is
keywords: Viðskiptafræði, Nýsköpun í atvinnulífi, Hagvöxtur
date published: 2020-05-22T09:15:34Z
date modified: 2026-07-27T21:38:40Z
provider: University of Iceland
publisher: Networked Digital Library of Theses and Dissertations
type: WebPage
source organization: University of Iceland

PropertyValue
property ID: Handle
value: http://hdl.handle.net/1946/35507